Sleepdood: Duisende woon roudiens byRoubeklaers in die Reigerpark Burgersentrum. Foto: @saneliswak / Twitter Duisende mense het Donderdagaand in Reigerpark, Boksburg, saamgekom vir ŉ roudiens vir Taegrin Morris, die vierjarige seuntjie wat kilometers ver langs sy ouers se gekaapte motor gesleep is. EWN berig Mondli Gungubele, die burgemeester van die Ekhurhuleni-munisipaliteit in die Oos-Rand, raadslede en polisiebeamptes was van die mense wat die roudiens bygewoon het. Taegrin was Saterdagaand saam met sy ouers en sussie (8) in Reigerpark, waar hulle vir sy ouma gaan kuier het. Drie mans het die gesin se Volkswagen Golf genader en hulle gedwing om uit die motor te klim. Sy been het egter in die babastoeltjie se gordel verstrengel geraak toe sy ma hom wou uithaal, en die kapers het met hom weggejaag. Taegrin is vir ongeveer 8.5km ver langs die motor gesleep. Die kapers het daarna die motor langs die pad gelos en gevlug. Taegrin was toe reeds dood. Hy word Saterdag begrawe. Niemand is nog in verband met sy moord in hegtenis geneem nie. Die polisie het ŉ beloning van R100 000 uitgeloof vir inligting wat tot die suksesvolle vervolging van die kapers kan lei. Lees ook: Sleepdood: “Taegrin wou ŉ ingenieur geword het” R100 000 vir sleepdood-kapers Kind se sleepdood “harteloos”, wys misdaad is “buite beheer” Belonings vir Gauteng-kapings Vierjarige sterf toe kapers hom buite kar sleep #blackfriday Tweets